text: Væbnet røveri mod Fakta-butik
  20 februar 2011 kl. 08.04
  Kort før klokken 19 lørdag blev Fakta i Sydbanegade i Kolding udsat for væbnet røveri.
  To mænd truede sig med en pistol til et ukendt beløb - og flygtede til fods.
  Ingen af røverne var maskerede, og derfor har politiet et godt signalement: Den ene er 180 centimeter høj, mellem 30 og 35 år, skaldet og fedladen. Talte gebrokkent engelsk og er ifølge politiet formentlig østeuropærer. Han var iført en beige jakke og sorte bukser.
  Den anden røver er formentlig også østeuropæer - han beskrives som bredskuldret og bar en sort hue, sorte joggingbukser og en mørk jakke.
   
  Politiet anholdt kort efter røveriet to polakker, der svarede til beskrivelsen, men da politiet sammenlignede med overvågningsbilleder fra butikken stod det klart, at det IKKE var røverne.
  Polakkerne blev løsladt igen - og politiet vil nu gerne høre fra folk, der kan bidrage med oplysninger om de to røveres færden.
  